บอกได้เลยว่าร้านอาหารและเครื่องดื่มในซอยยมราช-ศาลาแดง มีเยอะมาก แต่ร้านศรศาลาแดงเป็นอีกร้านน้ำที่ซื้อเป็นประจำเวลาเดินไปทานข้าวและช๊อปปิ้งที่เต็นท์ใหญ่ แบบว่าเดินช๊อปจนเหงื่อตกแล้วก็มาแวะซื้อน้ำเย็นๆ ราคาเบาๆ ดื่มแก้กระหายคลายร้อนก่อนกลับไปลุยงานต่อ ราคาเบามาก เริ่มต้น 15 บาทค่ะ มีเป็นพวกน้ำชา กาแฟ โกโก้ ชาเขียว แม้ว่าจะไม่ได้เป็นแบบชงสดแก้วต่อแก้ว แต่ว่ารสชาติก็เข้มข้นดีค่ะ อย่างเราชอบสั่งโกโก้ อร่อย หวานน้อย บางทีก็สั่งแบบโกโก้ผสมกาแฟ ก็อร่อยดี 20 บาทเองค่ะ